Беларуска-Расійскі ўніверсітэт

Міждзяржаўная адукацыйная ўстанова вышэйшай адукацыі «Беларуска-Расійскі ўніверсітэт» (народная назва Машынка) — буйны рэгіянальны навукова-адукацыйны цэнтр. Знаходзіцца ў г. Магілёве, Рэспубліка Беларусь.

 Гісторыя 
Магілёўскі машынабудаўнічы інстытут быў адкрыты 1 верасня 1961 года ў адпаведнасці з Пастановай Савета Міністраў СССР ад 10 жніўня 1961 года № 714 і Пастановай Савета Міністраў БССР от 22 жніўня 1961 года № 504.Афіцыйны сайт універсітэта. Гісторыя 

Загадам міністра адукацыі Рэспублікі Беларусь № 198 ад 17 мая 2000, Магілёўскі машынабудаўнічы інстытут пераўтвораны ў Магілёўскі дзяржаўны тэхнічны ўніверсітэт (МДТУ).

У адпаведнасці з Пагадненнем паміж Урадам Рэспублікі Беларусь і Урадам Расійскай Федэрацыі, падпісаным у Магілёве 19 студзеня 2001, загадамі Міністэрства адукацыі Расійскай Федэрацыі і Міністэрства адукацыі Рэспублікі Беларусь № 3862/518 ад 28.11.2001 і № 2102/206 ад 15.05.2003, і загадам Міністэрства адукацыі Рэспублікі Беларусь № 371 ад 23.09.2003 універсітэт пераўтвораны ў Дзяржаўную ўстанову вышэйшай прафесійнай адукацыі «Беларуска-Расійскі ўніверсітэт».

 Структура ўніверсітэта 
ФакультэтыАфіцыйны сайт універсітэта :
 аўтамеханічны,
 машынабудаўнічы,
 будаўнічы,
 кіравання і інавацый,
 электратэхнічны,
 інжынерна-эканамічны,
 інжынерны факультэт завочнай адукацыі.

У складзе факультэтаў працуюць 29 кафедр.

У склад універсітэта таксама ўваходзяць:
 Інстытут павышэння кваліфікацыі і перападрыхтоўкі кадраў,
 архітэктурна-будаўнічы каледж,
 ліцэй.

Ва ўніверсітэце працуюць навукова-даследчы сектар, праблемныя навукова-даследчыя лабараторыі і навукова-вытворчыя цэнтры.

Перыядычна выдаецца навуковы часопіс «Веснік Беларуска-Расійскага ўніверсітэта» і зборнік навуковых прац, штогод праводзяцца міжнародныя навукова-тэхнічныя канферэнцыі.

Вучэбны працэс адбываецца ў сямі вучэбных карпусах.

 Сістэма менеджменту якасці 
У сакавіку 2010 года Беларуска-Расійскі ўніверсітэт атрымаў сертыфікат адпаведнасці сістэмы менеджменту якасці ў вобласці вышэйшай адукацыі ў адпаведнасці з МС ІСО 9001:2008http://rusregister.ru/doc/004.00-105.pdf.

 Падрыхтоўка спецыялістаў 
Падрыхтоўка спецыялістаў ажыццяўляецца па 16 спецыяльнасцях і 31 спецыялізацыі па беларускіх адукацыйных стандартах і 7 спецыяльнасцях па расійскіх адукацыйных стандартахРасійская адукацыя. Федэральны партал, Архітэктурна-будаўнічы каледж вядзе падрыхтоўку па 4Афіцыйны сайт Архітэктурна-будаўнічага каледжа ў складзе ДУВПА «Беларуска-Расійскі ўніверсітэт», а ІПК дазваляе прайсці перападрыхтоўку і атрымаць другую вышэйшую адукацыю па 9 спецыяльнасцях.

Колькасць студэнтаў ва ўніверсітэце звыш 7500 чалавек, агульная колькасць навучэнцаў ва ўсіх структурных падраздзяленнях ВНУ дасягае 12000 чалавек.

У рамках універсітэта развіваецца сістэма непарыўнага адукацыйнага працэсу: ліцэй ― Архітэктурна-будаўнічы каледж ― універсітэт ― інстытут павышэння кваліфікацыі і перападрыхтоўкі кадраў.

Падрыхтоўка спецыялістаў вышэйшай кваліфікацыі ажыццяўляецца праз магістратуру і аспірантуру па 15 навуковых спецыяльнасцях, дзейнічаюць два спецыялізаваныя саветы па абароне доктарскіх і кандыдацкіх дысертацый.

 Рэктары 

 (1961—1969) — Аляксандр Аляксеевіч Барысаў
 (1969—1975) — Сяргей Міхайлавіч Бялоў
 (1975—1987) — Віталій Іванавіч Халзакоў
 (1987—1998) — Віктар Іванавіч Ходыраў
 (1998—2018) — Ігар Сяргеевіч Сазонаў
 (з 2018) — Міхаіл Яўгенавіч Лусцянкоў

 Гл. таксама 
 Галоўны корпус Беларуска-Расійскага ўніверсітэта

 Спасылкі 
 Афіцыйны сайт Беларуска-Расійскага ўніверсітэта
 Абитуриент.by. Беларуска-Расійскі ўніверсітэт
 Даведнік абітурыента. ВНУ Магілёва